BSC-LT/ACAData huggingface dataset:
[ca] La lingüística forense s'encarrega d'analitzar la interfície entre llenguatge i dret i s'estructura en tres grans àrees d'estudi: el llenguatge jurídic, el llenguatge judicial i el llenguatge probatori. En el marc del llenguatge probatori, els àmbits d'estudi de la detecció de plagi, d'una banda, i la determinació o atribució d'autoria, de l'altra, es poden considerar l'anvers i el revers d'una mateixa moneda en el sentit que si dos o més textos escrits presenten un grau elevat de similitud textual, s'ha de concloure que o bé han estat plagiats o bé han estat escrits pel mateix autor. La detecció forense del plagi té a veure amb l'establiment del nivell llindar de similitud textual entre dos o més textos per damunt del qual aquesta similitud es pot considerar sospitosa. La determinació o atribució forense de l'autoria de textos escrits està inscrita en tasques de classificació de textos, i trets i variables lingüístiques atribuïbles a un mateix autor o a autors diferents.

[en] Forensic linguistics encompasses the analysis of the interface between language and law and can be divided into three broad areas of study: language of the law, language of the legal process and language as evidence. In the area of language as evidence, the specific areas of detection of plagiarism and determination or attribution of authorship can be can be considered two sides of the same coin, in the sense that if two or more written texts exhibit a high degree of textual similarity, it must be concluded either that we are dealing with a case of plagiarism or that they were written by the same author. The forensic detection of plagiarism entails establishing the text similarity threshold above which similarity between two or more texts should be considered suspicious. The forensic determination or attribution of authorship of written texts involves the classification of texts and the identification of linguistic traits and variables that can be attributed to a single author or different authors.
[ca] L'article busca demostrar que les humanitats digitals només poden ser explicades i compreses si tenim en compte que la problemàtica subjacent és la identitat no sols de les humanitats digitals, sinó també de les humanitats en general. Tant en el que prometen com en l'amenaça que suposen, les humanitats digitals exerceixen de simulacre d'una manera futura de treballar i estudiar les humanitats que desitja incloure alguns valors de la societat contemporània sobre allò digital, sense perdre la seva essència en favor d'altres dominis del coneixement que s'han tornat digitals per a reivindicar-se en aquesta societat. Mitjançant l'anàlisi pas a pas d'un projecte real, l'article explora com la qüestió de la significació de les humanitats digitals reflecteix tant un problema específic de les humanitats digitals com la crisi encara major de la importància i la significació de les humanitats d'avui dia.

[en] This article argues that the digital humanities can only rise to the level of an explanation if we see that the underlying issue is the disciplinary identity not of the digital humanities but of the humanities themselves. In both their promise and their threat, the digital humanities serve as a shadow play for a future form of the humanities that wishes to include what contemporary society values about the digital without losing its soul to other domains of knowledge work that have gone digital to stake their claim to that society. It explores by means of the analysis of a real project step by step how the question of the meaning of the digital humanities registers both a specific problem in the digital humanities and the larger crisis of the meaningfulness of today's humanities.
[ca] Aquesta investigació identifica i compara l'impacte de la transformació digital en el benestar dels acadèmics en universitats índies públiques i privades. Per iniciar la investigació, es va identificar un constructe exogen anomenat "transformació virtual en l'educació superior" i dos constructes endògens anomenats "benestar al lloc de treball" i "benestar psicològic" dels acadèmics. Les dades es van recopilar de 395 enquestats segregades en acadèmics de 213 universitats índies públiques i 182 privades. Es desenvolupen hipòtesis de recerca per trobar la diferència significativa entre acadèmics d'universitats públiques i privades quant a l'impacte pel benestar en la transformació virtual. S'ha fet servir la tècnica d'anàlisi multigrup (MGA) de PLS-SEM per investigar-ne el resultat. S'ha revelat que, encara que l'associació general és negativa entre la transformació virtual i el benestar dels acadèmics, aquesta associació negativa també té una diferència significativa quan es compara entre universitats públiques i privades a l'Índia.

[en] This research is identifying and comparing the impact of digital transformation on academicians' wellbeing in public and private universities. The significant difference among academician's wellbeing of public and private universities in India has been analyzed. To initiate the research, one exogenous construct namely 'virtual transformation in higher education' and two endogenous constructs called 'workplace wellbeing' and 'psychological wellbeing' of academicians have been identified. The data has collected from 395 respondents segregated into academicians from 213 public and 182 private institutions/universities. Research hypotheses are developed to find the significant difference among academicians of public and private universities with regards to impact of virtual transformation on their wellbeing. Multigroup Analysis (MGA) technique of PLS-SEM has been used to investigate the result. It has been revealed that although the overall association is negative between virtual transformation and academicians' wellbeing, but this negative association also have a significant difference when compared among public and private universities in India.
[ca] Vendes dissimulades d'oficis, obtenció de guanys i corrupteles en l'Estat de Brasil a inicis del segle XVII. Pràctiques socials i límits del poder reial L'aplicació d'un seguit de mesures de reforma en diversos àmbits, principalment en la hisenda, en el territori de l'Amèrica portuguesa durant les dècades inicials del segle xvii, va topar amb una realitat colonial complicada. Obstacles socials, polítics i mentals, juntament amb les contradiccions de la política reial, van portar al fracàs del pla reformista i a la continuïtat de pràctiques com la venda dissimulada d'oficis o l'abús en l'obtenció de guanys, considerades "corrupteles" per alguns oficials.

[en] Disguised venal offices, gains and corruption in the State of Brazil at the beginning of the seventeenth century. Social practices and limits of royal powerIn Portuguese America during the early decades of the 17th century, the implementation of a series of reforms in various areas, especially in the Treasury, clashed with a complicated reality. Social, political and mental obstacles, together with the contradictions of royal policy, led to the failure of the reformist plan and the maintenance of practices such as the disguised sale of offices or the abuse in the collection of profits, considered 'corrupt' by some officials.
[ca] Avui dia la comunicació alimentària que transcendeix als mitjans de comunicació, internet i les xarxes socials està protagonitzada, majoritàriament, per la informació relativa a les alertes alimentàries. No obstant això, una anàlisi exhaustiva i àmplia de la comunicació alimentària evidencia camps de treball més enllà del sanitari, com les noves tecnologies dels aliments, la nutrigenòmica o aspectes erròniament no identificats amb la comunicació alimentària, com l'accessibilitat als aliments o els sistemes de producció alimentària sostenibles i protecció davant el canvi climàtic, entre d'altres. És necessària una revisió de l'àmbit d'estudi de la comunicació alimentària i situar-la en un espai estratègic que des d'inicis del segle xx ja s'anava intuint i que avui dia encara no és contemplat, malgrat ser protagonista en temes tan innovadors i decisius per al progrés de la societat i el planeta.

[en] Today, food communication that transcends the media, the Internet and social networks is mostly driven by information regarding food alerts. However, a thorough and comprehensive analysis of food communication must consider fields beyond those that are health-related, such as new food technologies or nutrigenomics, as well as other fields that have so far erroneously not been identified with food communication, such as accessibility to food or food systems, sustainable food production and protection from climate change, among others. It is necessary to review the field of study on food communication and place it in a strategic space that was already hinted at at the beginning of the 20th century but that has not yet been properly considered, in spite of the field's protagonism in innovative topics that are decisive for the progress of society and the planet alike.
[ca] La ciència del 'big data' (o dades massives) comporta un enorme potencial per a la recerca biomèdica, i promet ocasionar una gran transformació en l'àmbit de la salut i l'assistència mèdica. Al mateix temps, l'ús de dades de salut en recerca presenta diversos reptes ètics. En aquest article, analitzaré els aspectes ètics de l'arribada del 'big data' a l'àmbit de la salut. Encara que el discurs públic i regulador s'ha focalitzat principalment en l'ús de les dades personals, bregar amb els nous desafiaments que comporten la irrupció de les dades massives requereix enfocaments alternatius a l'ètica de la recerca, com ara el model del "contracte social". A més, cal pensar més enllà de l'ús de dades per a recerques en salut i tenir en compte les conseqüències socials de l'epistemologia i la pràctica del 'big data' i les implicacions morals de la 'datificació' d'allò que és humà.

[en] 'Big data' and data-intensive research approaches are rapidly gaining momentum in health and biomedical research, with potential to transform health at all levels from personal to public. The use of 'big data' for health research, however, raises a number of ethical challenges. In this paper I discuss ethical aspects of the advent of big data in health. I argue that although public discourse has focused on immediate concerns relating to use of individuals' information, 'big health data' requires us to explore alternative conceptual approaches to research ethics, including the 'social contract' model. Further, we need to think beyond health research uses of data to the social consequences of big data epistemology and practice, and the moral implications of 'datafying' the human.
[ca] L'objectiu d'aquest article és presentar una nova periodització i conceptualització al voltant de la modernitat de la poesia basca. Enfront de les teories utilitzades fins ara, s'hi defensa que la modernitat poètica va ser creada i materialitzada per la generació següent a Gabriel Aresti. Així, s'hi exposarà el camí recorregut entre el contemporani d'Aresti, Mikel Lasa, fins a l'obra Etiopia de Bernardo Atxaga, és a dir, el període durant el qual es va completar aquesta modernitat. En aquest sentit, a més a més dels esmentats, també s'hi tindrà en compte la producció poètica de l'època d'Ibon Sarasola, JosAnton Artze "Hartzabal", Amaia Lasa, Arantxa Urretabizkaia i Mikel Arregi.

[en] The main aim of this paper is to propose a new periodization and a new conceptualization of modernity within Basque poetry. In contrast with other theories, it defends that poetic modernity was set up and established by the generation right after Gabriel Aresti's. Thus, it will analyze the path that runs from Aresti ́s contemporary poet Mikel Lasa to Bernardo Atxaga's Etiopia, that is to say, the period of modernity's development. Apart from the already mentioned, the contemporaneous poetic production of Ibon Sarasola, Joseanton Artze (Hartzabal), Amaia Lasa, Arantxa Urretabizkaia and Mikel Arregi will also be considered.
[ca] Aprèn història en anglès! és un projecte d'innovació de llengües estrangeres creat per ensenyar història en anglès a estudiants de secundària la llengua materna dels quals no és l'anglès (CLIL, Content and Language Integrated Learning, també conegut com a AICLE, aprenentatge integrat de continguts i llengua estrangera ). El projecte consta de tres blocs que tracten aspectes polítics, socials, econòmics i culturals sobre el món antic, Egipte i Roma, i l'edat mitjana (Life in Ancient Egypt, Ancient Rome i Middle Ages). Amb els materials creats per a aquest projecte, els estudiants tindran l'oportunitat de treballar amb textos atractius i amb una gran varietat d'activitats durant unes 140 hores. L'alumnat prendrà contacte amb les TIC (tecnologies de la informació i la comunicació), ja que part del material es troba a la xarxa i, a més, es tracta d'un projecte interdisciplinari, en el qual es treballen les ciències socials, l'anglès i les TIC. El material és adequat per utilitzar-lo amb alumnes de 12 a 15 anys.

[en] Learn History in English! is a project created to teach History in English to 12 to 15 year-old Secondary students, whose mother tongue is other than English (CLIL Content and Language Integrated Learning). The project is split in 3 modules which are focused on four main themes: politics, society, economy and culture about Egypt, Rome and the Middle Ages (Life in Ancient Egypt, Ancient Rome and Middle Ages). The students are intended to work with texts and a great variety of activities for about 140 hours long. The visuals are also an important component in the handout. The students are going to cope with the ICT, since some material is on the net.
[ca] A Espanya, els internaments per motiu de trastorn mental solen implicar una pèrdua de llibertats, ja que en general es realitzen en unitats de portes tancades o sota condicions de caràcter restrictiu. En aquest article es revisen les característiques d'aquests internaments i la legislació espanyola sobre aquest tema. Es realitza una comparativa amb Regne Unit, on es disposa d'una llei exclusivament dedicada a la salut mental, i s'analitza el model anglosaxó d'hospitalització domiciliària com a alternativa a l'ingrés hospitalari. En conclusió, existeix una major protecció legislativa dels drets fonamentals dels usuaris de salut mental a Regne Unit respecte a Espanya. És necessària una reforma legislativa i el desenvolupament de polítiques sanitàries dirigides a reduir els internaments i fomentar altres alternatives de tractament. L'hospitalització domiciliària ha demostrat ser una alternativa eficaç a l'ingrés hospitalari, permetent tractar a la persona en l'ambient menys restrictiu possible i un major respecte de la seva autonomia.

[en] In Spain, most of the admissions in mental health units imply a lack of freedom since they are carried out in facilities with closed doors or under restrictive conditions. This article analyzes the characteristics of those admissions and its legislation in Spain; then, it is compared with the United Kingdom model, where there is a specific law for mental health. We describe their model of home treatment, which is implemented as an alternative to hospital admissions. In conclusion, there is a better legislative protection of mental health users' fundamental rights in the United Kingdom than Spain. Legislative reform and the development of health policies to reduce hospitalizations and promote other treatment alternatives are necessary. Home treatment has proven to be an effective alternative to hospital admission, allowing the person to be treated in the least restrictive environment possible and greater respect for their autonomy.
[ca] Aquest article explora algunes afinitats entre els Nous Materialismes, l'anarquisme i algunes varietats de pensament indígena. Se suggereix que tots tres comparteixen una ontologia animista, una certa postura pragmatista i "metafetitxista", una desconfiança cap al pensament vertical, una preferència per les disposicions horitzontals i fins i tot una mena de "teoria de la vida" còmica. En conjunt, tot això situa els Nous Materialismes sobre una base fermament antifeixista, ajudant a respondre a la freqüent acusació que no tenen compromisos polítics clars. Un cop exposat aquest argument, vull sotmetre a consideració algunes qüestions ètiques sobre la vida així teoritzada i explorar algunes possibles vies per avançar.

[en] This article explores affinities between New Materialisms, anarchism, and varieties of Indigenous thought. It is suggested that all three share an animist ontology, a certain pragmatist and "meta-fetishistic" stance, a distrust of vertical thinking, a preference for horizontal arrangements, and even a kind of comedic "theory of life". Taken together, these set New Materialisms on a firmly antifascist basis, helping to answer the frequent charge that they lack clear political commitments. Having made that argument, I then want to open up for consideration some ethical questions about life so theorised and explore some possible ways forward.
[ca] El joc de la seducció ha ocupat un paper important en la nostra evolució com a espècie. Tant en el Paleolític com en el segle XXI triomfen aquell@s que millor es comuniquen no només amb paraules sinó a través de tots els sentits. Amb una mica d'olfacte, una mica de vista, amb una oïda molt fina, amb bon gust i sempre amb tacte, continua essent fàcil captivar l'interlocutor. En un món dominat per la raó i el coneixement reivindiquem el llenguatge del cos, que reflecteix a la perfecció els sentiments i les complexes emocions humanes, especialment en els múltiples actes de seducció.

[en] The game of seduction has played an important role in our development as a species. In the Paleolithic era as well as in the 21st century, those who can communicate not only with words but also with the senses are those who triumph. With a little smell, a little sight, a very fine ear, good taste and, of course, a touch, it is still easy to captivate one's interlocutor. In a world dominated by reason and knowledge, we reassert the place of body language, which perfectly reflects human feelings and complex emotions, especially in the various acts of seduction.
[ca] El present treball ofereix una anàlisi de La Fundación (Antonio Buero Vallejo, 1974) centrat en la representabilitat de tres qüestions intrínsecament relacionades: la presó política, la tortura i la delació. La vigència dels organismes censors va obligar l'autor a desenvolupar estratègies possibilistes que li permetessin abordar el tema de la tortura en un context com aquest, marcat per la persecució ideològica i la repressió de l'oposició. Així doncs, l'objectiu d'aquest treball és doble: revisar, d'una banda, les estratègies dramatúrgiques i escèniques empleades; i analitzar, d'altra, els discursos que genera l'obra al voltant de l'experiència de la tortura en els recintes de privació de llibertat durant la dictadura franquista.

[en] This paper offers an analysis of Antonio Buero Vallejo's La Fundación (1974) focused on the representability of three intrinsically related issues: political imprisonment, torture and denunciation. The censorship bodies forced the author to develop possibilistic strategies that would allow him to address the issue of torture in a context such as this, characterized by ideological persecution and repression of the opposition. Thus, the objective of this research is twofold: on the one hand, to review the dramaturgical and scenic strategies employed and, on the other, to analyze the discourses that emanate from the play about the experience of torture in the places of deprivation of liberty during Franco's dictatorship.
[ca] Al llarg dels últims anys l'àmbit educatiu s'ha interessat cada vegada més per l'street art i els beneficis d'aquesta expressió artística a nivell pedagògic. La majoria de les experiències d'street art en l'àmbit educatiu s'han dut a terme en les etapes d'educació primària i secundària. El present article analitza el potencial pedagògic de l'street art a l'etapa d'educació infantil. A partir d'una primera part amb una perspectiva teòrica-descriptiva, es pretén entendre el vincle existent entrela infància i la ciutat, el paper de l'art urbà i el seu poder pedagògic a l'etapa d'educació infantil.En una segona part, l'article aborda, des d'una perspectiva més pràctica-exploratòria, l'anàlisi de les temàtiques de les mostres d'street art en una ciutat catalana, segons la seva ubicació (zones amb mostres d'art públic en el marc d'iniciatives municipals per promoure l'art urbà a la ciutat, o bé art a les façanes de les escoles infantils). Finalment, s'elabora una proposta d'implementació de l'street art des de finals del primer cicle de l'educació infantil. Les activitats, en base a quatre eixos derivats de les investigacions i estudis previs, s'organitzen en dos parts que corresponen a les dues vies per abordar l'street art: des de l'observació i des de la creació, en ambdós casos juntament amb processos reflexius.

[en] In recent years the educational field has been increasingly interested in street art and the benefits of this artistic expression at a pedagogical level. Most street art experiences in the field of education have been carried out in the primary and secondary educational stages. This article analyzes the pedagogical potential of street art in the early childhood education stage. First, a theoretical-descriptive perspective pretends to understand the link between city and childhood, the role of urban art and its pedagogical power in early childhood education. Second, the article addresses, from a practical-exploratory perspective, the analysis of the themes of street art in a Catalan city, depending on its situation (areas with public art promoted by municipal initiatives, or art on the early childhood schools' facades). Finally, it is elaborated a proposal to implement street art from the end of the first cycle of the stage of early childhood education. The activities, based on four axes derived from previous research and studies, are organized into two parts that correspond to the two ways of approaching street art: from observation and from creation, in both cases accompanied by processes of reflection.
[ca] L'estudi presentat en aquest article es basa en el mètode Ar/to/graphy de la Investigació Basada en les Arts (IBA) i té com a principal objectiu valorar si el projecte de disseny i validació d'un sistema d'anàlisi dels plans d'estudis en l'ensenyament universitari de les arts dins dels Sistemes Interns de Garantia de la Qualitat dels centres resulta viable en el context de l'Escola Superior d'Enginyeria i Tecnologia (ESIT) d'UNIR, tot utilitzant la rúbrica de valoració de guies docents del grup ODAS. Després de l'aplicació d'aquesta rúbrica a una guia docent pertanyent a l'entorn d'ensenyament-aprenentatge en línia de l'ESIT, es posa de manifest el valor didàctic intrínsec a l'instrument i la seva capacitat de diagnosticar l'estat de la qualitat informativa de qualsevol guia docent d'accés públic dels plans d'estudi universitaris espanyols, ja sigui en modalitat presencial o en línia.

[en] The study presented in this article is inspired by the Ar / to / graphy method of the Research Based on the Arts (IBA) and it has as main objective to evaluate among all the attendees if the project of design and validation of a system of analysis of the curriculum in the university teaching of the arts within the Internal Quality Assurance Systems of the centers is viable in the context of the School of Engineering and Technology (ESIT) of UNIR, with the rubric of evaluation of teaching guides with which currently is counted in the group ODAS. After applying this rubric to a teaching guide pertaining to an online teaching-learning environment of ESIT, it shows the didactic value intrinsic to the instrument and its ability to diagnose the status of the information quality of any public accessible teaching guide the spanish uni-versity curriculum, either in face-to-face or online.